મારી (કે અમારી) મહત્તા દર્શાવવા નથી કહેતો, માત્ર આપનાં સંશોધનમાં કંઈક ઉપયોગી થાય એ આશયે જણાવુ છું, જો કે અમારામાં પણ હજાર અવગુણ ભર્યા પડ્યા છે છતાં પણ, વાત ઈમાનદારી અને ભલમનસાઈની આવે તો, મારી જાણની મારી ચાર પેઢીના વડવાઓની ઈમાનદારી અને ભલમનસાઈ આજે પણ વખણાય છે (ભલે સ્થાનિક ક્ષેત્રે જ !). આ ગુણ (કે હવે જમાના પ્રમાણેનો અવગુણ !) કોઈ બાહ્ય શિક્ષણથી આવતો હોય તો પણ, ઓછામાં ઓછું મને તો, એવું કશું બાહ્ય શિક્ષણ મળ્યાનું યાદ નથી ! ઉલટું બેઈમાની અને બૂરાઈનું જ્ઞાન, શિક્ષણ, શિખામણ વધુ મળ્યા છે, છતાં એને અતિક્રમીને આ ગુણ પણ વારસાગત જ આવ્યાનું હું માનું છું.